«Kim aniqroq va tezroq», «Bо‘sh kelma», «Eng yaxshi hisobchi», «Kо‘rganni eslab qolish»

|
«Kim aniqroq va tezroq», «Bо‘sh kelma», «Eng yaxshi hisobchi», «Kо‘rganni eslab qolish»
|
bet | 15/22 | Sana | 18.12.2023 | Hajmi | 318 Kb. | | #122597 |
Bog'liq Maktabgacha yoshdagi 11111«Kim aniqroq va tezroq», «Bо‘sh kelma», «Eng yaxshi hisobchi», «Kо‘rganni eslab qolish» kabi о‘yinlarni о‘tkazish paytida bolalar sinf xonasida jimjitlik bо‘lishiga о‘quvchilarning о‘zlarini tuta bilishlariga, tovush chiqarmay turib, oyoq uchida yurib chiqa olishlariga, joylariga osoyishtalik bilan qaytib kelib о‘tirishlariga, tovushlarni diqqat bilan tinglashlariga, raqamlarga zehn bilan qarashlariga erishadilar.
Mashg’ulotda о‘yinqaroqlik qilib о‘tiradigan, mashg’ulot davomida 10–15 martagacha tanbeh berishga majbur etadigan bolalar ham uchrab turadi. Biroq о‘yin о‘tkazilayotgan vaqtda bunday bolalarning xulq-atvori tamoman о‘zgarib ketadi.
Ular darhol о‘zlarini tutib oladilar, tarbiyachining о‘yin qoidalarini kо‘rsatib berishini kutib о‘tirmaydilar ham, qoidalarni о‘zlari mustaqil bajaradilar. Didaktik о‘yinlar jarayonida bolalarda uyushqoqlik, vaqtni iloji boricha tejay bilish xislatlari tarbiyalanadi.
Didaktik о‘yinlar bolalarda dо‘stlik, birodarlik, mehnatsevarlik hissini tarbiyalash va taraqqiy ettirishga yordam beradi. «Kim turgan saf yaxshiroq», «Zanjircha», «Narvoncha», «Bilgan kishi sanashni davom ettiraversin» singari о‘yinlar о‘tkazilayotganda bolalar о‘z о‘rtoqlari, о‘zi turgan saf va о‘z guruhlarining sharafi uchun kurashadilar.
Bir safga tizilganlar ikkinchi safda turgan bolalar bilan musobaqalashayotganda topshiriqni saflardan birining ishtirokchisi yoki bir necha о‘quvchilari, yoxud butun bir saf bajaradi. Odatda, bolalar о‘z sheriklariga dalda berib turadilar, agar о‘rtoqlari topshiriqni tо‘g‘ri bajarsa, undan behad xursand bо‘ladilar va u bilan faxrlanadilar. Shuni ham aytish kerakki, о‘yin о‘tkazilayotgan paytda bolalarda hasad, qizishib ketish singari salbiy xislatlar uchramaydi.
Didaktik о‘yinlar ijodiy shaxsni tarbiyalashga yordam beradi, chunki har bir о‘yinning takrorlanishi topshiriqni bajarishga yangicha munosabatda bо‘lishni talab qiladi. Uni hal qilish zarurati esa ijodiy izlanishlarni keltirib chiqaradi.
Didaktik о‘yinlarda tirishqoqlik, matonatlilik, boshlangan ishni oxirigacha yetkaza bilish singari eng kerakli irodaviy sifatlar tarbiyalanadi. Masalan, «Dо‘koncha» turidagi о‘yinda о‘yinchoqlar «sotib olish»ning о‘zi bilan ish bitmaydi, balki bir necha о‘yinchoqlar narxini hisoblab (qо‘shib) chiqishga, necha pul «qaytarib» berish kerakligi haqida о‘ylab kо‘rishga ham tо‘g‘ri keladi. Bularning hammasi tez, zо‘r qiziqish va aqliy faoliyat bilan о‘tadi. Katta, chiroyli tо‘pni kо‘rgan о‘quvchilarda tortinchoqlik yо‘qola borib, dadillik bilan sonlarni о‘ylab topishga kirishadilar. О‘yin jarayonida bolalarda tevarak-atrof haqida tо‘g‘ri tushuncha paydo bо‘ladi, bu esa bolalarga topshiriq mazmunini turli xil tuzishlarida yordam beradi. «Dо‘koncha», «Nimani taqillatdim?», «Teatr», «Bolalar bog‘chasida», «Mehmondorchilikda» kabi о‘yinlarda bolalar tevarak-atrofdagi hayotni, narsalarning sifatini, og‘irlik о‘lchovi, narx-navolar va boshqalarni bilib oladilar, ularda fazoviy tasavvurlar mustahkamlanadi. Didaktik о‘yinlar, tarbiyachini bolalarga yaqinlashtiradi, tarbiyachi bolalar nazarida chinakam dо‘stga ham aylanadi. Bu esa ayniqsa dastlabki kunlarda yuz beradigan yotsirash hollariga barham beradi. Shunday qilib, о‘yinlar bolalarda ongli tartibni paydo qiladi.
|
| |